উত্তরাখণ্ডে উদ্ধার বিপুল পরিমাণ বি/স্ফো/র/ক! চাঞ্চল্য

ওয়েব ডেস্ক : দিল্লিতে বিস্ফোরণের (Delhi Blast) ঘটনার রেশ এখনও কাটেনি। তার মধ্যেই চাঞ্চল্যকর ঘটনা উত্তরাখণ্ডের (Uttarakhand) আলমোরায়। সেখানকার এক স্কুলের কাছ থেকে উদ্ধারল হল ১৬১টি জিলেটিন স্টিক। এই ঘটনায় ব্যপক চাঞ্চল্য ছড়িয়েছে এলাকায়। প্রশ্ন উঠছে আবারও কী কোনও ধরণের বড়সড় নাশকতার ছক ছিল?

জানা গিয়েছে, এই ঘটনাটি গত বৃহস্পতিবারের। স্কুলের পাশেই কিছু পড়ে থাকতে দেখেছিল পড়ুয়ারা। এর পরেই খবর দেওয়া হয় পুলিশে (Police)। তারপরেই সেখানে দ্রুত আসে পুলিশ, বোমা নিষ্ক্রিয়কারী দল ও ডগ স্কোয়াড। উদ্ৎার করা হয় ১৬১টি জিলেটিন স্টিক। সূত্রের খবর, এই বিস্ফোরকগুলির ওজন ২০ কেজি। ঘটনার পরেই অজ্ঞাত পরিচয় ব্যক্তির বিরুদ্ধে মামলা দায়ের করেছে পুলিশ। শুরু হয়েছে তদন্ত। প্রশ্ন উঠছে স্কুল চত্বরে এতো পরিমাণ বিস্ফোরক কোথা থেকে এল? কোনও নাশকতার পরিকল্পনা ছিল?

আরও খবর : দিল্লি কাণ্ডে আটক কাশ্মীরের আরও এক যুবক

এ নিয়ে আলমোড়ার পুলিশ কর্তা দেবেন্দ্র পিঞ্চা বলেছেন, স্কুলের পাশ থেকে উদ্ধার হয়েছে ১৬১টি জিলেটিন স্টিক। পুলিশ ও বম্ব ডিজপোজাল স্কোয়াড সেখানে গিয়ে দ্রুত উদ্ধার করেছে বিস্ফোরকগুলিকে। পাশাপাশি অজ্ঞাতপরিচয় ব্যাক্তির বিরুদ্ধে অভিযোগ দায়ের করা হয়েছে। এর পাশাপাশি কোনও ধরণের গুজবে কান না দেওয়ার অনুরোধ করা হয়েছে।

প্রসঙ্গত, গত ৯ নভেম্বর হরিয়ানার (Haryana) ফরিদাবাদে উদ্ধার হয়েছিল ২৯০০ কেজি বিস্ফোরক। তার কয়েক ঘন্টা পর রাজধানী দিল্লিতে ভয়াবহ বিস্ফোরণের ঘটনা ঘটেছিল। সেই ঘটনায় ১৩ জনের মৃত্যু হয়েছিল। আহত হয়েছিলেন অনেকে। সেই ঘটনার পরেই ফালাহ বিশ্ববিদ্যালয়ের একাধিক চিকিৎসককে গ্রেফতার করা হয়েছিল। তার পরেই এবার উত্তরাখণ্ডের স্কুলের কাছ থেকে জিলেটিন স্টিক উদ্ধারের ঘটনায় চাঞ্চল্য ছড়িয়েছে।

দেখুন অন্য খবর :

The post উত্তরাখণ্ডে উদ্ধার বিপুল পরিমাণ বি/স্ফো/র/ক! চাঞ্চল্য first appeared on KolkataTV.