উত্তরাখণ্ডে ভয়াবহ ঘটনা, মৃত্যু তিন শিক্ষকের!

ওয়েব ডেস্ক : উত্তরাখণ্ডে (Uttarakhand) ভয়াবহ ঘটনা। গাড়ি খাদে পড়ে মৃত্যু (Death) হল তিন জনের। গুরুতর আহত হয়েছেন আরও এক জন। তাঁকে ভর্তি করা হয়েছে হাসপাতালে। বর্তমানে তিনি সেখানেই চিকিৎসাধীন বলেই জানা গিয়েছে। জানা যাচ্ছে, মৃতরা সবাই স্কুলের শিক্ষক (Teachers)। তবে কী করে এই দুর্ঘটনা ঘটেছে? সে বিষয়ে এখন পর্যন্ত তেমন কিছু জানা যায়নি।

জানা গিয়েছে, শনিবার ভয়াবহ এই দুর্ঘটনাটি ঘটেছে উত্তরাখণ্ডের (Uttarakhand) নৈনিতাল জেলার গরমপানি এলাকায়। পুলিশ সূত্রে খবর, খৈরনা-কাঞ্চিধাম রুটে রতিঘাটের কাছে ৬০ মিটার গভীর খালে পড়ে যায় গাড়িটি। ঘটনার পরেই খবর দেওয়া হয় পুলিশে। পুলিশ (Police) এসে সবাইকে উদ্ধার করে হাসপাতালে নিয়ে যায়। কিন্তু তিনজনকে মৃত বলে ঘোষাণা করা হয় চিকৎসকদের তরফে। একজনকে এখনও ভর্তি রয়েছেন হাসপাতালে।

আরও খবর : বাড়ছে দিল্লির দূষণ! কঠোর বিধিনিষেধ কার্যকরের পথে সরকার

এই ঘটনা নিয়ে নৈনিতালের পুলিশ সুপার জগদীশ চন্দ্র বলেন, শনিবার রাতে স্থানীয়দের কাছে থেকে আমরা এই দুর্ঘটনার খবর পাই। তার পরেই ডিজাস্টার রেসপন্স ফোর্স গিয়ে পৌঁছেছিল ঘটনাস্থলে। তার পরে শুরু হয় উদ্ধারকার্য। জানা যাচ্ছে, মৃতদেহগুলিকে পাঠানো হয়েছে ময়নাতদন্তে।

এই দুর্ঘটনায় যাঁদের মৃত্যু (Death) হয়েছে তাঁরা হলেন সঞ্জয় বিষ্ঠ, সুরেন্দ্র ভান্ডারি এবং পুষ্কর ভাইসোরা। এই ঘটনায় যিনি গুরুতর আহত হয়েছিলেন তাঁর নাম হল মনোজ কুমার। সকলেই উত্তরাখণ্ডের আলমোরার বাসিন্দা বলে খবর। এই ঘটনা নিয়ে পুলিশ সুপার আরও জানিয়েছেন, মৃতরা সকলেই স্কুলের শিক্ষক। তাঁরা একটি অনুষ্ঠানে যাওয়ার পথে এই দুর্ঘটনা ঘটে বলে খবর।

দেখুন অন্য খবর :