নিয়ন্ত্রণ হারিয়ে খাদে পড়ল বাস! তারপর.. চাঞ্চল্যকর ঘটনা উত্তরাখণ্ডে

ওয়েব ডেস্ক : ভয়াবহ পথ দুর্ঘটনা (Accident)! গভীর খাদে পড়ল যাত্রীবাহী বাস। এই ঘটনায় প্রাণ হারিয়েছেন কমপক্ষে ৭ জন। ঘটনায় আরও ১২ জন আহত হয়েছেন বলে খবর। আহতদের উদ্ধার করে ভর্তি করা হয়েছে হাসাপাতালে। এই ভয়াবহ দুর্ঘটনায় শোকপ্রকাশ করেছেন উত্তরাখণ্ডের (Uttarakhand) মুখ্যমন্ত্রী পুষ্কর সিং ধামি (Pushkar Singh Dhami)।

সূত্রের খবর, মঙ্গলবার সকালে এই বাস দুর্ঘটনাটি ঘটে। বাসটি ১৮ থেকে ১৯ জন যাত্রী নিয়ে নৈনিতালের রামনগর থেকে আলমোরার দ্বারহাটার উদ্দেশে যাচ্ছিল। কিন্তু ভিকিয়াসৈন এলাকায় বাসটি নিয়ন্ত্রণ হারায়। তার পরেই সেটি গিয়ে পড়ে গভীর খাদে। তাতেই এত জনের মৃত্যু হয়েছে বলে খবর।

আরও খবর : ‘মুখে মূত্রত্যাগ করব’, মহিলা পুলিশ আধিকারিকের মন্তব্যে চাঞ্চল্য

জানা গিয়েছে, গাড়িটি গভীর খাদে পরার কারণে বিকট শব্দ হয়। তা শুনে সঙ্গে সঙ্গে ছুটে আসেন স্থানীয় বাসিন্দারা। প্রথমে তারা উদ্ধারকাজে হাত লাগান। তার পরেই খবর দেওয়া হয় পুলিশে। এর পরেই পুলিশ ও উদ্ধারকারী দল ঘটনাস্থলে এসে পৌঁছয়। উদ্ধারকারী দলের এক আধিকারিক জানিয়েছেন, ৭ জনের মধ্যে ছয় জনের মৃত্যু ঘটনাস্থলেই হয়েছে। আর এই ঘটনায় গভীর শোকপ্রকাশ করেছেন উত্তরাখণ্ডের মুখ্যমন্ত্রী পুষ্কর সিং ধামি (Pushkar Singh Dhami)।

তিনি সমাজমাধ্যমে লিখেছেন, “আহত সকলের দ্রুত আরোগ্যের জন্য আমি ঈশ্বরের কাছে প্রার্থনা করছি। পুরো ঘটনাটি ক্রমাগত পর্যবেক্ষণ করা হচ্ছে এবং আমি স্থানীয় প্রশাসনিক কর্মকর্তাদের সঙ্গে ক্রমাগত যোগাযোগ রাখছি।” সঙ্গে তিনি লিখেছেন “আমি ঈশ্বরের কাছে মৃতদের আত্মার শান্তি এবং তাদের শোকাহত পরিবারগুলিকে এই অপরিমেয় ক্ষতি সহ্য করার জন্য শক্তি প্রার্থনা করছি।’

দেখুন অন্য খবর :

The post নিয়ন্ত্রণ হারিয়ে খাদে পড়ল বাস! তারপর.. চাঞ্চল্যকর ঘটনা উত্তরাখণ্ডে first appeared on KolkataTV.